GiliGold/VAD_KnessetCorpus huggingface dataset:
יצחק פינדרוס: שמישהו יסביר לי מה עומד מאחורי זה.
יצחק פינדרוס: שמישהו מהייעוץ המשפטי יסביר לי מה עומד מאחורי הסיפור הזה.
ניר אורבך: קודם כול לגבי ההצבעה על בקשת התפלגות של סיעת ימינה.
יצחק פינדרוס: אני רוצה להבין מה עומד מאחורי זה.
יצחק פינדרוס: אמרת שזה לא נוגע למימון מפלגות, זה לא נוגע לדיון שוטף.
ניר אורבך: קודם כול הייתה הצבעה.
ניר אורבך: חבר הכנסת פינדרוס, הנקודה הובנה.
ניר אורבך: אחד, לגבי הנושא של סיעת ימינה, מאחר שהודעתי שאני לא אמשיך לקדנציה הבאה אז אני פוטר את עצמי מהתשובה לגבי סיעת ימינה.
ניר אורבך: לגבי הנושא של מה שהיה פה בוועדה, אז הייתה פה הצבעה, והוועדה החליטה לא לאשר.
ניר אורבך: אני באופן אישי – לא הגון שאני אגיד את זה, אז אני לא אומר את זה, אבל מי שהצביע נגד לא נמצא פה.
ניר אורבך: אתה יכול לשאול מה עמד מאחורי הרציונל לא לאשר את זה.
ניר אורבך: אנחנו כרגע בבקשה של חבר הכנסת אביר קארה.
ניר אורבך: מאחר שהגיעה בקשה לוועדה אנחנו נדון בה, ונעלה את זה כרגע להצבעה.
יצחק פינדרוס: אבל תסביר לי מה המטרה.
יצחק פינדרוס: אני צריך להבין מה עומד מאחורי זה.
ניר אורבך: חבר הכנסת אביר קארה מעוניין לרוץ בבחירות הבאות במפלגה אחרת.
יצחק פינדרוס: הוא יכול לרוץ, מה הקשר?
יצחק פינדרוס: זה לא נכון.
ניר אורבך: יש פה גם עניין של מימון, וזה עיקר הרציונל מצידה של הבקשה.
יצחק פינדרוס: אבל בעניין המימון הסתיים התאריך.
ניר אורבך: אז הקראתי.
ניר אורבך: אתה רוצה שאקריא לך עוד פעם?
ניר אורבך: אני אקריא את זה עוד פעם, ברשותך, בסדר?
ניר אורבך: ”המועד הקובע" – וזה מה שאתה מתכוון – "לעניין מימון הבחירות כבר חלף, ולכן אין להתפלגות השפעה עליו.
ניר אורבך: כלומר, מפלגת צל"ש המיוצגת על ידי סיעת ימינה תהיה זכאית לשבע יחידות של מקדמת מימון.
ניר אורבך: " זה לגבי השאלה הזאת.
ניר אורבך: לעומת זאת, "ההתפלגות תפחית את המימון השוטף שישולם לסיעת ימינה" בחודשיים הקרובים.
ניר אורבך: יש להם חודשיים קרובים של מימון, באופן כזה שהיא תקבל רק ארבע יחידות מימון ולא חמש.
ניר אורבך: זה סעיף שני.
ניר אורבך: הסעיף השלישי, וזה כן הסעיף של מה כן ה-Benefit - -
יצחק פינדרוס: מה הצורך.
ניר אורבך: - - התקציבי שקורה פה בבקשת הפילוג הזאת – "לעניין המימון השוטף של סיעת חופש כלכלי בכנסת הנוכחית, הסיעה מבקשת לייצג את מפלגת שחר כלכלי חדש, שחבר הכנסת קארה הוא בא כוחה הרשום ברשם המפלגות.
ניר אורבך: " זו ההצבעה השנייה שלנו.
ניר אורבך: ואחרי ההצבעה כשנחליט שנקבל או לא את הבקשה, אם נקבל את הבקשה שלו לפילוג תהיה הצבעה נוספת על ההתפלגות, ואם נאשר לו לרוץ תחת השם "שחר כלכלי", את הייצוג של מפלגת שחר כלכלי.
יצחק פינדרוס: אז הייצוג של המימון השוטף של המפלגה בחודש וחצי הקרובים?
יצחק פינדרוס: בעצם זה הנושא שעליו אנחנו מדברים?
יצחק פינדרוס: תסביר לי את זה.
ניר אורבך: זה הרציונל שעומד בבסיס הבקשה להתפלגות.
ניר אורבך: התשובה היא כן.
יצחק פינדרוס: זאת הפעילות השוטפת של הסיעה חופש כלכלי בחודש וחצי הקרובים?
ניר אורבך: כן, זאת המשמעות, זאת הנפקות הכלכלית.
יצחק פינדרוס: שלסיעת חופש כלכלי יש סגן שר במשרד ראש הממשלה שיכול לממן את עצמו?
יצחק פינדרוס: לא רואה לזה הצדקה.
יצחק פינדרוס: סליחה שאני אומר, לא רואה בזה הצדקה.
יצחק פינדרוס: הוא יכול להתמודד.
ניר אורבך: זוהי הנפקות הכלכלית היחידה כלפי חבר הכנסת אביר קארה.
ניר אורבך: הנפקות השנייה היא שזה מפחית את יחידות המימון בשוטף של סיעת ימינה מחמש יחידות מימון לארבע.
יצחק פינדרוס: אתה מסכים איתי שלא הצלחת להסביר לי רציונל אמיתי למה לעשות את זה?
אביר קארה: יש שתי סיבות: סיבה ראשונה היא שאם אני רץ לבד מישהו מהציבור יכול להכריז עליי כפורש.
אביר קארה: יכולים לבחור שפרשתי לפני או באיזושהי צורה אחרת.
אביר קארה: בדקנו את הנושא.
אביר קארה: ועדת הבחירות של הכנסת יכולה לפסול את הריצה שלי.
אביר קארה: קיבלתי אישור של חברי - - -
יצחק פינדרוס: אין חיה כזאת.
אביר קארה: אתה אומר שאין חיה כזאת.
יצחק פינדרוס: בוא, אתה לא הראשון ולא האחרון.
יצחק פינדרוס: אני לא מוכן.
יצחק פינדרוס: אם אני רוצה לרוץ עכשיו ברשימה אחרת ויש לי עוד שלוש שעות להגיש רשימה - - -
יצחק פינדרוס: חשבתי להגיש "חרדים בוערים".
ניר אורבך: חבר הכנסת פינדרוס, אני רוצה להגיד לך משהו, אתה עכשיו מנהל - - -
יצחק פינדרוס: אמיתי.
ניר אורבך: אז אני אומר לך עכשיו אמיתי פעם אחת, ואני אומר את זה עכשיו גם כמי שזאת כנראה הישיבה האחרונה שלו בוועדת הכנסת, ורוצה לשמור על כבודה של הוועדה.
ניר אורבך: שיקול הדעת של הח"כים בדרך כלל בשאלות כאלה הוא מאוד מוגבל ומצומצם על פי התקנון.
יצחק פינדרוס: ראיתי את זה בהצבעה הקודמת.
ניר אורבך: בתקנון כתוב: ועדת הכנסת תאשר.
ניר אורבך: זה נפרץ פעם ראשונה בהצבעה הקודמת.
יצחק פינדרוס: יפה.
יצחק פינדרוס: אז זה ייפרץ גם היום.
ניר אורבך: ואחרינו המבול.
ניר אורבך: בעיני זה חוסר אחריות.
ניר אורבך: אני אומר את זה עכשיו כמי שכבר אין לו עניין, ובאמת שאין לי עניין.
יצחק פינדרוס: ראיתי את זה.
ניר אורבך: זה חוסר אחריות.
ניר אורבך: אין לי עניין, גם לא היה לי פעם קודמת.
יצחק פינדרוס: ראיתי גם לפני חודש מה היה.
ניר אורבך: לפני חודש ראית גם מה הצבעתי.
ניר אורבך: אז עכשיו נמשיך את מה - - -
יצחק פינדרוס: זה לא אישי, אבל הוועדה הצביעה נגד.
יצחק פינדרוס: שם זה באמת פגע במישהו.
יצחק פינדרוס: שם זה באמת פגע, ופה זה לא פגע באף אחד.
ניר אורבך: נמשיך את מה שהיה בכנסת הקודמת, ונעשה כי עשו שם, אז נעשה גם פה.
אביר קארה: אני רוצה התייעצות סיעתית.
יצחק פינדרוס: אתה לא חבר ועדה, אתה לא יכול לבקש התייעצות.
ניר אורבך: אז אני מבקש התייעצות סיעתית.
ניר אורבך: נצא ונחזור בשעה 16:02.
ניר אורבך: אורנה, ברוכה הבאה.
יצחק פינדרוס: היא לא הושבעה בכנסת, במליאה, היא לא יכולה להצביע.
יצחק פינדרוס: היא לא הצהירה אמונים, ורק על זה יגישו עתירה.
נועה בירן-דדון: יצחק, היא יכולה להצביע.
נועה בירן-דדון: ארבל איתנו, היועצת המשפטית של הוועדה, היא אומרת שהיא יכולה להצביע.
אביר קארה: שהוא לא יעשה עתירה.
אביר קארה: למה שהוא יעשה עתירה?
אביר קארה: גם היא וגם גינזבורג, שיהיה רוב מוחלט.
אביר קארה: ניר, אתה לא רוצה שיהיה פה רוב מוחלט לאירוע?
ניר אורבך: לא, לא, אני לא רוצה.
ניר אורבך: יש לי ייעוץ משפטי, הם הבוסים המשפטיים שלי, אני לא שומע שום דבר אחר, ומי שרוצה שיגיש ערעור.
ארבל אסטרחן: היא אחת ממגישות הבקשה.
ארבל אסטרחן: כמו שהיא יכולה להגיש בקשה, היא יכולה להצביע על הבקשה.
ניר אורבך: בסדר גמור, תודה.
נועה בירן-דדון: תודה על ההבהרה.
ניר אורבך: אנחנו עוברים כעת להצבעה.
אביר קארה: הינה, איתן גם.
ניר אורבך: זה לא משנה.
אביר קארה: שהוא לא יוכל לעשות עתירה.
ניר אורבך: אביר, זה לא משנה.
אביר קארה: נשאיר אותו עד הרגע האחרון, הוא גם יעשה לנו - - -
ניר אורבך: לא משנה.
איתן גינזבורג: אנחנו עכשיו בבחירות, לא צריך להתפלג.
יצחק פינדרוס: זה מה שאני אמרתי לו, זה סתם.
ניר אורבך: חברים, נו.
ניר אורבך: חבר הכנסת גינזבורג, חבר הכנסת בליאק, תודה.
אביר קארה: יש פה ייעוץ משפטי.
ניר אורבך: חברת הכנסת אורנה שטרקמן, אני מקדם אותך בברכה.
אורנה שטרקמן: תודה רבה.
ניר אורבך: ואני מאחל לך שהקדנציה שלך תהיה מלאה ותמצי את כל מה שאת רוצה.
ניר אורבך: אני עובר כרגע להצבעה על בקשת ההתפלגות של סיעת ימינה – מי בעד?
ניר אורבך: אנחנו נעבור כעת לבקשה נוספת.
ניר אורבך: אנחנו ב-16:36 נעשה את הרוויזיה.
- דדון: אי-אפשר להעביר הצבעה.
ניר אורבך: אי-אפשר, אז נעשה את ההצבעה השנייה.
איתן גינזבורג: מה היא קשורה?
- דדון: כי זה תלוי אחד בשני.
ניר אורבך: בסדר, אז ב-16:36 תהיה רוויזיה.
ניר אורבך: הנושא הבא זה אישור ייצוג סיעת שחר כלכלי חדש.
ניר אורבך: ב-16:36 אנחנו חוזרים לפה לרוויזיה.
ניר אורבך: הנושא הראשון זאת הרוויזיה של חבר הכנסת פינדרוס.
יצחק פינדרוס: אני רוצה קצת להסביר למה אני דורש רוויזיה.
יצחק פינדרוס: מה שמתברר מבין הדברים, כי ניסיתי להבין, באמת שניסיתי להבין, ואתה אפילו ניסית להסביר את זה קצת, הייתי אומר בכעס.
יצחק פינדרוס: ניסיתי להבין את מה שעומד מאחורי זה, ובסוף הסעיף היחידי שהצלחתי להבין זה מימון הסיעה החדשה בכנסת ב-45 הימים הקרובים.
יצחק פינדרוס: עכשיו אני מזכיר לך שלסיעה החדשה הזאת אין נציג בכנסת, יש לה סגן שר במשרד ראש הממשלה במשרה מלאה בערב בחירות, 45 יום, והיא צריכה מימון לסיעה בכנסת.
יצחק פינדרוס: אתה מתאר לעצמך שאף אחד מהסיעה הזאת, שאין לה חבר כנסת, לא יהיה בכנסת – אתה מתאר לעצמך את זה לבד – חוץ מהגשת הרשימות, הפעולה הטכנית הזאת.
יצחק פינדרוס: אתה יודע, חשבתי עם חשב הכנסת על כל מיני דברים, ראיתי שהוא כל כך לחוץ מהתקציב, והוא מחזיק אותו.
יצחק פינדרוס: מה הסיפור?
יצחק פינדרוס: למה סיעה לא קיימת בכנסת צריכה פתאום מימון סיעות?
אביר קארה: למה אתה צריך מיליון ו-630,000?
אביר קארה: בתור חבר כנסת לקבל מימון?
אביר קארה: למה אתה צריך לקבל?
אביר קארה: על מה?
יצחק פינדרוס: אני אגיד לך, כי אני יושב פה בוועדה כבר יומיים.
אביר קארה: על מה אתה צריך לקבל?
אביר קארה: אני אגיד לך למה, כי אתה טוחן כל דבר לעצמך.
יצחק פינדרוס: אני לא סגן שר.
ניר אורבך: אביר, אביר.
אביר קארה: אני סגן שר וחבר כנסת, הייתי בכל הוועדות.
יצחק פינדרוס: אני לא סגן שר על כלום.
אביר קארה: הגעתי כל ערב, כל יום, לא יצאתי מפה לא בנורבגי, ולא בשום שיטה אחרת.
יצחק פינדרוס: לא מה הגעת, אני מדבר כרגע על מימון מפלגה.
אביר קארה: עבדתי מאוד קשה בשנה האחרונה.
יצחק פינדרוס: אני מדבר כרגע על מימון מפלגה.
אביר קארה: ואתה מקבל מיליון ו-630,000, יש לך בעיה?
ניר אורבך: אביר, אביר, אביר.
אביר קארה: יש לך בעיה עם יחידת מימון של 100,000 שקלים.
יצחק פינדרוס: במקום - - -
אביר קארה: יש לכם תרבות של שנור.
יצחק פינדרוס: במקום שיהיה פה דיון - - -
ניר אורבך: שנייה, חבר הכנסת - - -
אביר קארה: חיים על חשבון אחרים.
אביר קארה: כל מה שמפריע לך - - -
יצחק פינדרוס: מי שחי על חשבוננו זה אתה.
אביר קארה: כל מה שיכול להפריע לך - - -
ניר אורבך: לא, סליחה, סליחה, סליחה, אביר, אני קורא אותך לסדר פעם ראשונה.
אביר קארה: הדבר היחיד שיכול להפריע לך זה שאנחנו נוכל להצביע.
יצחק פינדרוס: זה לא יעזור לך אפילו בקול אחד.
אביר קארה: אנחנו נוציא את הציבור שאתה הכרחת במשך - - -
אביר קארה: את הציבור שלך אתה שם בנבערות ובעוני.
יצחק פינדרוס: יראה הציבור באיזה איש הזוי - - -
ניר אורבך: חברים, חברים.
ניר אורבך: קריאה שנייה.
יצחק פינדרוס: באיזה איש הזוי ומפלגה הזויה - - -
ניר אורבך: אביר, עוד שנייה בקריאה שלישית.
ניר אורבך: חבר הכנסת פינדרוס, סליחה רגע אחד.
ניר אורבך: אביר, חבר הכנסת קארה, כנראה שזה הדיון האחרון של הוועדה.
ניר אורבך: בוועדה הזאת זאת פעם ראשונה שאתה מופיע, אנחנו לא מתפרצים אחד לדברי השני.
ניר אורבך: הוא ידבר גם אם זה מרגיז.
ניר אורבך: ולפעמים הוא מרגיז, אני מודה.
ניר אורבך: אנחנו נחכה עד הסוף, נשמע מה שיש לו להגיד, ואחר כך נגיב.
אביר קארה: מעשים שבין אדם לחברו.
אביר קארה: בושה וחרפה.
ניר אורבך: רגע אחד, אני אתן לך להגיב.
ניר אורבך: אבל אם אתה תתפרץ אני אאלץ להוציא אותך.
יצחק פינדרוס: במקום שהדיון יהיה בוועדת הכנסת, דיון ענייני, סיעה שהתפרקה לגמרי והיא כבר לא מתפקדת כסיעה, היה צריך להוריד לה בכלל את מימון המפלגות.
יצחק פינדרוס: לא את מימון הבחירות, אני מדבר על מימון מפלגות על פעילות בכנסת.
יצחק פינדרוס: הוא קצת התבלבל וערבב בין מימון מפלגות לזה.
יצחק פינדרוס: מימון פעילות בכנסת, אין כזאת סיעה, היא לא קיימת, היא לא תוססת, היא לא רלוונטית, היא לא פועלת פה בתוך הבניין.
יצחק פינדרוס: במקום להוריד לה עכשיו לחודשיים האלה את המימון, אז לא, הולכים לפצל את זה לעוד סיעה כמו שאמרתי, שאין לה חבר כנסת, אין לו איפה להופיע בוועדות.
יצחק פינדרוס: אני לא רואה אותו בוועדות כרגע כי אין ועדות.
יצחק פינדרוס: ולבוא בדיוק לדבר הזה, אני חושב שזה לא נכון, ולכן אני חושב שצריך לפתוח את הדיון הזה מחדש.
ניר אורבך: רק אעיר כדי שיובן.
ניר אורבך: אנחנו לא פותחים פה תקציב חדש הרי, כי זאת יחידה שמגיעה לסיעה על חשבון סיעה קיימת, על חשבון סיעת ימינה.
ניר אורבך: זה לא משק סגור.
יצחק פינדרוס: אתה מתכוון שהסיעה לא קיימת.
ניר אורבך: אגב, גם לא ראיתי את הסיעות האחרות מקיימות פה ישיבות סיעה, בטח לא לקראת החודש וחצי הקרובים.
ניר אורבך: הפוך, דווקא הייתי מצפה ממי שלא התפרק שיעשה משהו קבוע פה, ואני לא רואה את זה.
ניר אורבך: חבר הכנסת קארה, אתה רוצה להגיב?
ניר אורבך: אבל באמת בקצרה ובמתינות, והכול בסדר.
ניר אורבך: נעבור עכשיו להצבעה.
ניר אורבך: תודה רבה, חבר הכנסת פינדרוס.
ניר אורבך: אנחנו עוברים להצבעה השנייה.
ניר אורבך: חבר הכנסת פינדרוס, אתה לא רוצה להשתתף איתנו?
ניר אורבך: נעשה את זה מהר.
אביר קארה: מאוד רוצים שתשתתף.
ניר אורבך: הבקשה השנייה היא: סיעת חופש כלכלי מבקשת לייצג את מפלגת שחר כלכלי חדש.
ניר אורבך: נצביע כעת.
ניר אורבך: מי בעד הבקשה?
אביר קארה: אלו שתי הצבעות על שני הדברים?
ניר אורבך: חבר הכנסת קארה, יש פה ייעוץ משפטי מדויק.
ניר אורבך: אל תדאג, הכול בסדר.
אביר קארה: חבר הכנסת אורבך, תודה רבה.
אביר קארה: תודה רבה, חברת הכנסת אורנה שטרקמן.
ניר אורבך: תודה, ובהצלחה לכולם.
ניר אורבך: אני נועל את ישיבת ועדת הכנסת.
אופיר כץ: תודה רבה אדוני המזכיר
אופיר כץ:  אדוני היושב-ראש, תודה גם לך
אופיר כץ:  האמת שזה מאוד מרגש לשבת בוועדה הזאת
אופיר כץ:  זאת ועדה שהיא הלב הפועם של הכנסת ובאמת הכול עובר דרך המקום הזה
אופיר כץ:  אני יודע שזה גם כאב ראש לא קטן לשבת פה
אופיר כץ:  אני מקווה ומאמין ואני אשתדל לעשות את העבודה על הצד הטוב ביותר ולהיות זמין ולסייע לבקשות חברי הכנסת
אמיר אוחנה: אני מקווה, אדוני היושב-ראש, שתהיה זמין גם ליושב-ראש הכנסת כי נעבוד יחד
אופיר כץ: תמיד, תמיד
אמיר אוחנה:  אני יכול לומר לך בסיפוק מסוים שהוועדה הזאת היתה הוועדה הראשונה שאני הייתי חבר בה כשנכנסתי לכנסת
אמיר אוחנה:  אכן דברים גורליים ומשמעותיים ביותר עברו דרך הוועדה הזאת
אמיר אוחנה:  גם אם חלק מהזמן יש פה עשייה יותר פרוצדוראלית ואפורה, יש פה גם הרבה תוכן, הרבה עשייה, הרבה חשיבות
אמיר אוחנה:       אני מברך אותך ומברך את יתר החברים בעשייה טובה ומוצלחת
אופיר כץ: תודה רבה
אופיר כץ:       הרב גפני
משה גפני: תודה רבה
אופיר כץ: עכשיו זאת ברכה מהצד הזה ותכף זה מתהפך, כן?
שמחה רוטמן: ברכת גומלין
משה גפני: חיכינו לזה הרבה זמן
אופיר כץ: נכון
משה גפני: אני מברך אותך על בחירתך להיות יושב-ראש ועדת הכנסת
משה גפני:  אמרתי לך, כל העולה לגדולה מוחלים לו על כל עוונותיו
משה גפני:  אתה יכול להגיד שאין לך עוונות, זה בסדר
אופיר כץ: כן, אני מנסה לחשוב, לא מוצא
משה גפני: זה מגיע לך
משה גפני:  היית בוועדת הכספים יחד איתי ובאמת אתה סמל ודוגמה לאיש חרוץ שלא מרפה מהנושא
משה גפני:  עסקת גם בנושא של הבריאות בפריפריה, דברים מאוד חשובים לציבור
משה גפני:  הגיע הזמן שתתקדם ואתה בתחילת הדרך
משה גפני:  אתה איש צעיר עם הרבה עתיד לפניך
משה גפני:  בעזרת השם, שיהיה לך בהצלחה
אופיר כץ: תודה הרבה גפני
שמחה רוטמן: אופיר, ברכות לך, ברכות לכנסת ישראל ולוועדת הכנסת
שמחה רוטמן:  אין לי כל-כך ותק פה, בוודאי לא כמו מי שדיבר לפני ואפילו לא כמו יושב-ראש, אבל אפשר לומר על הוועדה הזאת שהיא מרכז העצבים של הכנסת, תרתי משמע
שמחה רוטמן:  כלומר, באמת הכול עובר פה וגם מתוח פה
שמחה רוטמן:  אני חושב שאתה במיוחד, מצליח להיכנס לחדר הכי סוער ורוגש ולהכניס איתך ערימה של רוגע ומתינות ושיקול דעת ולגרום לכולם לשבת, לדבר ולהוציא החוצה את העצבים ולהישאר עם מרכז העצבים במשמעות האמיתית והנכונה שלו
שמחה רוטמן:       באמת, אין ראוי ממך
שמחה רוטמן:  זכתה כנסת ישראל וזכינו בך
שמחה רוטמן:  יישר כוח ובהצלחה
משה גפני: יישר כוח
אופיר כץ: משה סעדה
משה סנה: קודם כל ברכות לאופיר וגם ליושב-ראש הכנסת אמיר ברכות
משה סנה:       לדעתי, מקודמיי אני הכי חדש כאן
משה סנה:  פעם ראשונה שנחשפתי לפעילות הפרלמנטרית של הכנסת באמצעותך כחבר בוועדת הפנים
משה סנה:  כמי שלא מכיר, באמת זכיתי, קודם כל, להכיר אדם וסוג של חבר להתייעץ ולשאול אותו
משה סנה:  פרלמנטר מצוין והכול במזג שיפוטי, כך קוראים לזה בעולם הקודם שלי
משה סנה:  הצלחנו לקדם דברים גדולים
משה סנה:  החוק הזה של פקודת המשטרה זה חוק משמעותי ושינוי משמעותי ואחרי כל המחלוקות הכול נעשה עם המון שום שכל והמון מחשבה והצלחנו להביא את התוצאה
משה סנה:  ברכות בתפקיד החדש
אופיר כץ: תודה
אופיר כץ:       חבר הכנסת אלקין
זאב אלקין: חבר הכנסת כץ, קודם כל אני רוצה לברך אותך על בחירתך לתפקיד
זאב אלקין:  כמו שליושב-ראש הכנסת זאת היתה הוועדה הראשונה בה הוא התחיל, זאת היתה ועדה ראשונה שעמדתי בראשה
זאב אלקין:  אז, בדיוק כמוך, הייתי יו"ר הקואליציה ותקופה ראשונה עמדתי במקביל גם בראשות יו"ר ועדת הכנסת ואחר-כך יריב לקח את הוועדה
זאב אלקין:       אני חייב להגיד לך שכיו"ר קואליציה בהחלטה הזאת חסכת לך שליש מהעבודה
זאב אלקין:  בדרך-כלל, שליש מהעבודה של יו"ר קואליציה זה לתאם עמדות עם יו"ר עמדות הכנסת
זאב אלקין:  אז אם לא תיכנס לסכיזופרניה, תוכל לתאם עם עצמך עמדות וזה בהחלט יקל עליך
זאב אלקין:       אני רוצה להודות לך על-כך שבתקופת כהונתך כיו"ר ועדה מסדרת הצלחת להעביר אירוע שהוא בדרך-כלל מאוד מורכב, של הקמת הוועדות במקסימום הידברות עם כמה שיותר מסיעות הבית, גם מהקואליציה וגם מהאופוזיציה
זאב אלקין:  אני חושב שזה מאוד חשוב בוועדת הבית הזאת
זאב אלקין:  יהיו בינינו חילוקי דעות ומן הסתם חריפים ואי-אפשר אחרת, אבל מה שאפשר לעשות בהסכמה וברוח טובה, חשוב לעשות בהסכמה וברוח טובה
זאב אלקין:  אני מאוד שמח שכך הובלת את התהליך הזה
זאב אלקין:  המון בהצלחה
אופיר כץ:       השר מיקי זוהר, שיהיה לך בהצלחה
הספורט מיקי זוהר: תודה רבה
הספורט מיקי זוהר:       הגעתי לכאן משום שבכנות רבה אתה אחד מחברי הכנסת שאני הכי מעריך בכנסת
הספורט מיקי זוהר:  בלי שום קשר לזה, אתה גם חבר שלי
הספורט מיקי זוהר:  מבחינתי זה רגע מאוד מרגש, למרות שאתה זה שמתמנה
הספורט מיקי זוהר:  אני חושב שהמינוי הזה הוא מינוי ראוי, מינוי חכם ונכון
הספורט מיקי זוהר:  אין לי בכלל צל של ספק שתעשה פה, בעזרת השם, עבודה טובה יחד עם תפקידך החשוב
הספורט מיקי זוהר:  התפקיד של יו"ר הקואליציה הוא משהו שאני מכיר באופן אישי
הספורט מיקי זוהר:  כיהנתי בתפקיד תקופה מסוימת
הספורט מיקי זוהר:  אני בטוח שתעשה את הדברים כמו שעשית עד עכשיו, בשום שכל, בהידברות, בהבנה ובחכמה תוך כדי משילות ועמידה על עקרונות שאנחנו כולנו מאמינים בהם
הספורט מיקי זוהר:  אני מאחל לך בהצלחה בדולה בתפקידך
הספורט מיקי זוהר:       למותר לציין, שכמה שרק אוכל אני אעמוד לרשותך והרבה יותר חשוב שאתה תעמוד לרשותי בתפקידים שאתה מחזיק בהם נכון להיום
הספורט מיקי זוהר:  שיהיה לך בהצלחה
אופיר כץ: תודה רבה מיקי
יונתן מישרקי: כמו שמשה סעדה אמר, אנחנו חדשים פה
יונתן מישרקי:  בשבועות הראשונים אתה נכנס ומנסה ללמוד מי נגד מי? למה וכמה?     אני רואה בך אדם מאוד ראוי, שקול מאוד, מקשיב מאוד, שזה לא הדבר שהכי קורה בבית הזה
יונתן מישרקי:  לפעמים היית אומר לך להוציא אנשים - - -
אופיר כץ: הצד השני אמרו שהוצאתי יותר מידי
יונתן מישרקי: כבן אדם שמסתובב בכמה ועדות, אני חושב שבאמת עשית את זה והשתדלת להקשיב כמה שיותר לאנשים ולשמוע
יונתן מישרקי:  הכול ברוגע, כמו שהזכירו חבריי פה
יונתן מישרקי:       אני מצטרף לכל הברכות של כולם, באמת איש ראוי
יונתן מישרקי:  גם יו"ר הקואליציה וגם יו"ר הוועדה החשובה הזאת
אחמד טיבי: אני בעד
יונתן מישרקי: הנה, אפילו טיבי בעד
יונתן מישרקי:  יש דברים מסוימים שהוא גם בעד
יונתן מישרקי:       אני מאחל לך בהצלחה רבה, הצלחת זאת הצלחת כולנו
אופיר כץ:       חברת הכנסת שרון ניר, בבקשה
שרון ניר: אופיר היקר
שרון ניר:  אני גם מהצד השני וגם מחברי הכנסת החדשים
שרון ניר:  באמת זכיתי להכיר אותך בחודש האחרון במסגרת החקיקה
שרון ניר:  הובלת בכישרון ובחן רב, יש לומר, את התהליך
שרון ניר:  אין לי ספק שהתפקיד הזה באמת הולם את מידותיך וכישוריך
שרון ניר:  אני שמחה שאקח חלק קבוע בוועדה הזאת
שרון ניר:  על אף שנמשיך להיות חלוקים על הרבה מאוד דברים, אין לי ספק שאתה האדם הנכון במקום הנכון
שרון ניר:  בהצלחה
אופיר כץ:       חברת הכנסת בן ארי
מירב בן ארי: הגעתי כדי לפרגן לך במידה, כי כל פעם שאני מפרגנת לך יותר מידי, זה פוגע בך בפריימריז
: התכוונת, פוגע לך בפריימריז
מירב בן ארי: לא, כי הפריימריז שלך הם בין המובחרים פה בכנסת
: לפחות אצלנו מועצת גדולי התורה זה עשרה אנשים
:  אצלכם מועצת גדולי התורה זה אחד
מירב בן ארי: מילא, את משה סעדה כבר הבנתי
מירב בן ארי:  אבל מה אתה קשור לפריימריז? אין לך פריימריז
מירב בן ארי:       אני רוצה לאחל לך בהצלחה
מירב בן ארי:  אמרתי לך משהו השבוע ואני רוצה להגיד את זה שוב
מירב בן ארי:  אני רוצה להגיד את זה פה כדי שכולם ידעו מה נאמר בין שנינו
מירב בן ארי:   ב-2015, יש הרבה סיבות שהחזקנו 4 שנים אבל אחת הסיבות המרכזיות היא יו"ר קואליציה ויו"ר ועדת כנסת דוד ביטן שניהל
מירב בן ארי:  גפני יודע כי היינו ביחד, נכון? החזקנו מעמד שנים וזה לא היה כאן הרבה שנים
מירב בן ארי:  זאת הסיבה שהצלחנו
מירב בן ארי:  אמיר אוחנה, יו"ר הכנסת, גם זוכר שהחזקנו ביחד כי ידענו לעבוד יחד
מירב בן ארי:  מי שידע לנצח על הכול זה ביטן
מירב בן ארי:  כל הקרדיט מגיע לו
מירב בן ארי:       אמרתי לך את זה לבד ואני כן אומרת את זה פה
מירב בן ארי:  אני מאוד מקווה שתשכיל לעבוד איתנו יחד
מירב בן ארי:  בינתיים זה נראה טוב
מירב בן ארי:  גם בשבילכם ההישרדות זה באמת היכולת לנצח על קואליציה ואופוזיציה פה מוועדת הכנסת
מירב בן ארי:  למרות שיחסית אתה זמן קצר בכנסת, אני חושבת שלמדת לעבוד יחד
מירב בן ארי:  זמן קצר בכנסת, לא בליכוד ובעבודה עם ארדן
מירב בן ארי:  אמרתי לך את זה אתמול בטלפון ואומרת לך גם פה
מירב בן ארי:  אני חברה בוועדה הזאת ואנחנו נעבוד יחד
מירב בן ארי:  אני יודעת שבסופו של דבר זה מאוד יכול לעזור שוועדות מתנהלות בנועם ולא בעצבים ובמתח
מירב בן ארי:  יהיו כאן ויכוחים ונתווכח
מירב בן ארי:  זה יקרה כי זה התפקיד שלנו, אבל בסוף אנחנו צריכים קודם כל להסתכל על הציבור שבחר בנו ושם אותנו פה
מירב בן ארי:  כשמסתכלים על הציבור, צריך קודם כל לבחור את הקרבות, איפה נלחמים ואיפה לדעת מה טוב ולדעת לשתף פעולה
מירב בן ארי:       אני מאחלת לך המון בהצלחה
מירב בן ארי:  צריך גם להגיד שיש לך אחלה צוות, שזה גם חשוב להצלחה של יו"ר, לא פחות מהיו"ר עצמו
אופיר כץ: תודה מירב
אופיר כץ:       חבר הכנסת יעקב אשר
: אדוני היושב-ראש, אני חושב שבאמת אחד הדברים שרואים אצלך - אתה יודע, תמיד השילוב הוא נכון ובכל מתכון צריך לדעת כמה לשים מכל דבר
:  לך יש מה שנקרא את ההגדרה של "מים שקטים חודרים עמוק"
:  מצד אחד, אתה שקט ובאותו צד אתה גם חייכן, גם כשאתה יודע שתכף - - -
אופיר כץ: אל תמשיך
: לא אמשיך
:       הדבר השלישי הוא שיש לך נחישות ואמונה בצדקת הדרך
:  כל הדברים האלה, הם גם דברים תוכניים אבל גם אישיותיים
:  אתה תצליח, בעזרת השם וכולנו מאחוריך
אופיר כץ: חבר הכנסת אחמד טיבי
אחמד טיבי: מכובדי, יו"ר הכנסת, אדוני יו"ר הוועדה
אחמד טיבי:  הוועדה הזאת היא המנוע של הבית
אחמד טיבי:  כאן מתנקזים כל האינטרסים של כל סיעות הבית
אחמד טיבי:  זה לא קל לנהל את הוועדה
אחמד טיבי:  אני מכיר אנשים שניהלו את זה בחינניות, דילגו בהצלחה מעל היריבויות
אחמד טיבי:  ביטן, למשל, כמודל, והאיש הזה גם, מיקי זוהר האבא של הזמר
מירב בן ארי: של אליאב
אחמד טיבי: אופיר, כולם כאן עדים לאופי שלך כאדם נינוח, אבל אתה מכיר את החומר
אחמד טיבי:  עבדתי יחד איתך בוועדת הכספים
אחמד טיבי:  הכרת לעומק ובצורה רצינית את הנושאים
אחמד טיבי:  באת מוכן עם ניירת, יסודי מאוד
אחמד טיבי:  אני מקווה שתצליח לגשר על הפערים והאינטרסים של כל סיעות הבית
אחמד טיבי:  העבודה כאן היא עבודה קשה
אחמד טיבי:  לפעמים מתכנסים כל יום
אחמד טיבי:  צריך להגיע בבוקר, כמו היום שהבאת אותנו בתשע בבוקר
אופיר כץ: היתה מחשבה גם על שמונה אבל בסוף שכנעו אותי שלא
מירב בן ארי: היא טורפדה
אחמד טיבי: היא טורפדה
אופיר כץ: מירב עזרה לכם בזה
אחמד טיבי: אני רוצה להודות לצוות שלך, לנועה מנהלת הוועדה וגם לארבל היועצת המשפטית
אחמד טיבי:  הן מעולות, אתה תיהנה מהן
אחמד טיבי:  חלק מהאחריות נופלת עליהן והן עושות את זה בצורה הטובה ביותר
אחמד טיבי:  אני מאחל לך בהצלחה
אופיר כץ:       חבר הכנסת ינון אזולאי, בבקשה
ינון אזולאי: קודם כל, זה שלא הייתי בהצבעה זה חשבון בינינו
אחמד טיבי: תעשה רביזיה
ינון אזולאי: סגרנו את החשבון בינינו במליאה
אופיר כץ: אוקי, השוות
ינון אזולאי: לגבי השעה, אחמד, אל תדאג, אני מקווה שהוא ייקח את הדבר הטוב מגפני, שלפני עשר לא מתחילים ועדה
מירב בן ארי: יש כאלה ששמים ילדים בגן
ינון אזולאי: נכון ואני אחד מהם
מירב בן ארי: לא, לא
מירב בן ארי:  מירב אני אחד מהם
מירב בן ארי: נשמה, אני לא יודעת אם אתה שם את הילד שלך בשש בבוקר
משה סנה: את הנכדים
מירב בן ארי: שני נכדים? מה, אתה כזה מבוגר?
משה סנה: שני נכדים
ינון אזולאי: מירב, אני איתך
ינון אזולאי:   אני מפזר את הילדים בבוקר, כל אחד במוסדות חינוך שלו וגם מכין להם אוכל לפני שאני יוצא
מירב בן ארי: כל הכבוד ינון
מירב בן ארי:  אתה בא בעשר לגפני
ינון אזולאי: לכן אני מגיע בעשר לגפני
ינון אזולאי:  היום הגעתי בתשע כי אופיר אילץ אותי
ינון אזולאי:       אופיר, הספקתי להכיר אותך ויש בינינו חברות טובה של השנים מאז הגעת לפה
ינון אזולאי:  כמו שכולם אמרו, החיוך שלך, השקט שלך וגם הרבה יסודיות שיש לך
ינון אזולאי:  אתה לומד את החומר לעומק וכמובן יודע לאחד בין כולם
ינון אזולאי:  עשית את זה כרכז קואליציה כשהיית בוועדת הכספים ועשית את זה בצורה הטובה ביותר
ינון אזולאי:  הצלחת להביא הישגים של אופוזיציה, קואליציה
ינון אזולאי:  היו צריכים לקרוא לך רכז ועדת הכספים ולא רכז קואליציה כי באמת הבאת דברים טובים והישגים
ינון אזולאי:      אני מאחל לך שלא תצא תקלה תחת ידך
ינון אזולאי:  בקשה לי אליך, תכין את השטח לשנתיים הבאות כדי שבאמת יהיה פה טוב ולא נצטרך לעבוד קשה אחר-כך
אופיר כץ: תודה רבה לכולם
אופיר כץ:       אני נועל את הישיבה
אופיר כץ: בוקר טוב, אני מתכבד לפתוח את ישיבת הוועדה
אופיר כץ:  היום יום שלישי, י"ז בטבת התשפ"ג – 10 בינואר 2023
אופיר כץ:  הנושא הראשון על סדר היום: המלצה לבחירת יושבי ראש ועדות
אופיר כץ:  לוועדת החוץ והביטחון -  חבר הכנסת יולי יואל אדלשטיין, לוועדת הכלכלה - חבר הכנסת דוד ביטן, ולוועדה המיוחדת לזכויות הילד - חבר הכנסת אלי דלל
אופיר כץ:  רק לציין שזה חצי קדנציה במקרה של הוועדה המיוחדת לזכויות הילד ובהמשך נביא את מי שיחליף אותו
אופיר כץ:  מי בעד ההצעה?
אופיר כץ: אושר
אופיר כץ: אני מחדש את ישיבת הוועדה על החלק השני שבו נדון
אופיר כץ:  כפי שאמרתי, אנחנו לא נקיים היום את ההצבעה, אנחנו נקיים היום דיון בשאיפה שמחר נתכנס להצבעה
אופיר כץ:  הנושא: הצעות לתיקון תקנון הכנסת במספר ועדות
אופיר כץ:  נעבור לפי הסדר, לפי מה שמונח בפניכם
ארבל אסטרחן:    בהמשך לישיבת ועדת הכנסת אתמול שבה אושר תיקון תקנון בעניין הקמת ועדת בריאות והוראות שנוגעות לפיקוח על הקרן לאזרחי ישראל, התבקשנו להכין עוד כמה תיקונים על ידי הקואליציה שמשקפים הסכמות בין הסיעות, ואני אציג את הנוסח שמונח כעת לפניכם
ארבל אסטרחן:  הנושא הראשון זה הקמת ועדה קבועה חדשה – ועדת ביטחון לאומי
ארבל אסטרחן:  כזכור, בכנסת הקודמת הייתה ועדה כזו שהוקמה כוועדה קבועה בהוראת שעה לכנסת ה-24
ארבל אסטרחן:  כעת מוצע להפוך את הוועדה הזאת לוועדת קבע
ארבל אסטרחן:  ההצעה היא למחוק מהסמכויות של ועדת הפנים את המילים "משטרה ובתי סוהר", ולרשימת הוועדות הקבועות שבסעיף 100 לתקנון תתווסף פסקה (13): ועדת ביטחון לאומי: ביטחון הפנים במדינה; שמירת הסדר הציבורי; ביטחון הציבור והקהילה; ביטחון אישי; מניעת אלימות, עבריינות ופשיעה; מלחמה בפשיעה ובפשיעה המאורגנת ובנזקיה; מוכנות לאירועי חירום אזרחיים; משטרה, שוטרים ומשמר לאומי; בתי סוהר ואסירים, תנאי מעצר ומאסר; כבאות והצלה; כלי ירייה
ארבל אסטרחן:  מכיוון שהוועדה הזאת תהיה ועדה קבועה, זה יחייב תיקוני חקיקה שיגיעו בשבוע הבא
שגית אפיק: בכנסת הקודמת היו לא מעט ויכוחים בין ועדת חוקה לוועדה לביטחון פנים על חלק מהצעות החוק שלא היה ברור למי הן אמורות לעבור
שגית אפיק:  משהקמנו את הוועדה הזאת כוועדה קבועה ולא בהוראת שעה, חשבנו שצריך לעבות את הסמכויות של הוועדה הזאת כך שהיא תהפוך לוועדה שלא רק מקיימת דיונים כלליים ודיונים יזומים אלא גם עוסקת בחקיקה כיתר הוועדות הקבועות שמופיעות בתקנון